cyanic-selkie/wikianc huggingface dataset:
ג'וליה רוברטס
העשור השני של המאה ה-21
בשנת 2013 הופיעה רוברטס בקומדיה השחורה "אוגוסט: מחוז אוסייג'" בתפקיד ברברה ווטסון - פורדהאם בתה הבכורה של ויולט ווטסון (מריל סטריפ). תפקידה בסרט העניק לה מועמדות רביעית לאוסקר וראשונה לאחר 13 שנים בקטגוריית פרס אוסקר לשחקנית המשנה הטובה ביותר, היא הועמדה בנוסף גם לפרס גלובוס הזהב לתפקיד משני ולפרס באפט"א.
חיים אישיים
בפברואר 2014 נפטרה אחותה למחצה של ג'וליה, ננסי מוטס, בת ה-37, ממנת יתר.
מילאן הראשון, מלך סרביה
מלכותו בסרביה
המלך הסרבי הפגין שיקול דעת לקוי, כאשר הטיל את הצבא הסרבי למערכה במועד זה, כשהיה בשלבי התארגנות והצטיידות בציוד חדיש ללא ניסיון מבצעי. המלך מילאן טעה בשנית, כאשר מתוך הנחה שיכריע ללא תנאי את הצבא הבולגרי, גייס למערכה חיילים ללא ניסיון קרבי, בני 30 ומטה בלבד ואת הפיקוד עליהם מסר בידי מפקדים שאף הם היו חסרי ניסיון קרבי, כשהוא אישית מפקד על הצבא.
בתחילת המלחמה נחלו הסרבים הצלחות. הצבא הסרבי פרץ את הגנות הגבול הדלילות של הבולגרים, צר על וידין והציב שלוש אוגדות בעמדת איום על הבירה הבולגרית סופיה. הבולגרים התעשתו בלמו את התקדמות הסרבים ופתחו במתקפה כוללת לתוך שטח סרביה, תוך שהם כובשים את העיר פירוט ומאיימים לחדור עמוק לתוך הממלכה. מילאן פנה לפטרוניו האוסטרו-הונגרים ואלו כפו על הבולגרים הפסקת אש, אשר נחתמה ב-29 בנובמבר. בפברואר 1886 נאלץ המלך הסרבי לחתום על הסכם בוקרשט, אשר נתן תוקף לאיחודה של בולגריה עם מחוז רומליה המזרחית.
מרכז-שמאל
אידאולוגיה
לפעמים המונח משמש לעמדות בנושאי סביבה, דת ומדינה ועוד, אך לרוב מפלגות מרכז-ימין נוקטות עמדות דומות בנושאים אלו. מפלגת מרכז-שמאל עשויה לתמוך יותר בנושאי סביבה מפלגת מרכז-ימין. בישראל, מפלגות מרכז-שמאל נוקטות עמדות גם בנושאי ביטחון ודת ומדינה.
באלדורז גייט 2
משחקיות
כמו קודמו, באלדורז גייט II משוחק בנקודת מבט איזומטרית. השחקן שולט על חבורה של בין דמות אחת לשש. על השחקן ליצור דמות משלו מההתחלה, או לייבא את הדמות שלו מהמשחק הראשון ואת שאר הדמויות למצוא בעולם המשחק.
לדמויות יש אופי מפותח בהרבה. חלקן תנהלנה דיאלוגים מעמיקים אחת עם השנייה או עם דמות השחקן וחלקן אפילו תתחלנה רומן עם דמות השחקן, בעוד שדמויות מסוימות לא תוכלנה להסתדר עם דמויות אחרות ולכן תעזוב את החבורה. כמו כן התנהגות מחפירה לדמויות מסוימות יגרמו להם לעזוב את השחקן, ורומן עם דמויות מסוימות אף יגרום לשינוי התנהגותי או קנאה בין דמויות אחרות.
פרק 4
דמות-השחקן מתעוררת בתור ניסוי של איירניקוס ושם מתבררים מספר דברים שגם אימואן היא צאצאית של בהאאל, מה שעושה אותה אחות למחצה של דמות השחקן (בדיוק כמו סארווק), שיושימו פעל לטובת איירניקוס כל הזמן ושבודהי היא אחותו של איירניקוס. כחלק מהניסוי, דמות-השחקן מוצאת את עצמה בחלום שבו היא עומדת בבית ילדותה בקנדלקיפ שמייצג את מוחה. הקול של אימואן קורא לדמות-השחקן "לחפש פנימה", וכשדמות-השחקן מתקרבת לפתח היא פוגשת שד שדורש ממנה תשלום, חלק מהנשמה שלה, על מנת להיכנס. בתוך המבנה של קנדלקיפ דמות-השחקן מוצאת את אימואן ואומרת לה להביא את החיה הנה כי דמות-השחקן לא יכולה להביס אותו לבד. החיה, מסתבר היא בהאאל עצמו שהתגלה בצורתו של סארווק. כששניהם מביסים את בהאאל אימואן צורחת שמשהו לא בסדר והחלום נגמר. דמות-השחקן מתעוררת ללא הנשמה שלה ואימואן סבלה באופן דומה; נשמותיהם נגנבו בידי איירניקוס ובודהי בהתאמה. כשדמות-השחקן, אימואן ויתר החבורה בורחים הם פוגשים בבודהי עם מספר ערפדים שאומרת להם שכל ה"בריחה" שלהם היה רק משחק שלה לראות כמה זמן הם יוכלו לברוח ממנה. דמות-השחקן במעשה של זעם, הופכת שלא משליטתה ליצור אימתני שהורג את הערפדים כמעט ללא מאמץ אבל בודהי שוב בורחת ומשלא נשארו ערפדים היצור תוקף גם את יתר החבורה לזמן קצר עד שהוא משתנה חזרה לדמות-השחקן. במהלך הבריחה היא משתנה שוב לאותו יצור וחוזרת לצורתה המקורית מספר פעמים. כשהם חוזרים למפלסים העליונים הם הורגים את יושימו (בהנחה והוא היה בחבורה קודם) ובעזרת אסירים ששחררו נלחמים באיירניקוס עד שהוא נאלץ לסגת.
פרק 5
איירניקוס יוצר קשר עם אלפים אפלים ומפקח על מלחמה שמתנהלת נגד האלפים בפני השטח (דבר שלא נעשה כמותו עידנים). בינתיים החבורה מגיעה לממלכה התת-קרקעית, האנדרדארק, ופוגשת דרקונית כסופה בשם אדאלון; האלפים האפלים גנבו ממנה את הביצים ואם החבורה תחלץ אותם היא תעזור להם. היא מטילה קסם אשלייתי רב עצמה והופכת אותם לאלפים אפלים שיכולים גם לתקשר בשפה שלהם בלי לעורר חשד. זאת במטרה להסתנן לעיר הקרובה, אוּסט-נתה. אחד הכוחות הדומיננטיים בעיר, בית דספאנה, התכוון להקריב את הביצים של אדאלון לשד חזק שיעזור להם נגד האלפים בפני השטח. אחרי מספר הרפתקאות משניות בשירות הבת של אם הבית, פאריי דספאנה, נודע לדמות-השחקן על כוונתה להפיל את אמה, ארדולייס, מהשלטון בבית דספאנה. פאריי מגייסת את דמות-השחקן להחליף את ביצי הדרקון בביצים מזויפות שהיא יצרה ולתת לה את הביצים האמיתיות. לדמות-השחקן יש מספר אפשרויות. אחת מהן היא בהנחה שדמות-השחקן חסה על חיי סולאופיין, בן לווייתה ושומר הראש של פאריי, לקבל ממנו סוג אחר של ביצים מזויפות שיתן לפאריי וישמור את המקוריות לעצמו. לא משנה איך דמות-השחקן תנהג, ארדולייס ופאריי חייבות למות כדי להימלט מהעיר. אם הביצים מוחזרות לאדאלון היא תלווה את החבורה לפני השטח, ואם הביצים מושמדות החבורה תיאלץ להילחם באדאלון ולהגיע לפני השטח ללא עזרתה.
פרק 7
החבורה של דמות-השחקן מתקדמת לסוּלדנסלאר, הם מגלים מידע על חייו של איירניקוס ("הגולה" כלשון התושבים). הוא היה פעם אלף ממעמד גבוה שנקרא ג'ונלת שהיה מאוהב במלכה שלהם, אֶלֶסים. אבל הוא ואחותו, בודהי, תכננו לגזול את עצמתו של עץ החיים של סולדנסלאר וכמעט הביאו אסון על העיר. בתור עונש, האלפים לקחו מהם כל מה ששייך אותם לגזע האלפי, מה שאילץ את בודהי להתערפד ואת איירניקוס לגנוב נשמות. כשאיירניקוס מחזיק את אלסים בשבי ומתכנן פולחן לתיעול עצמת עץ החיים אל ידיו בשנית, דמות-השחקן חייבת להתעמת איתו ולהרוג אותו. כשדמות-השחקן מטרפדת לאיירניקוס את הפולחן אלסים שואלת את איירניקוס אם הוא בכלל זוכר את האהבה שהיא וג'ונלת חלקו לפני שתאוות הכוח שלו השמידה את כל מה שהוא. הוא ענה שהוא לא זוכר אותה למרות שניסה שנים להתלות בזיכרון ואז בזיכרון של הזיכרון אבל גם זה נעלם, באשמת האלפים. אחרי קרב עם איירניקוס, הוא אמנם מת אבל מותו גורר את המוות של דמות-השחקן וכל מי שנמצא איתה בחבורה.
פרק 8
המשחק מתחיל כשדמות-השחקן והחבורה שלו מוצאים את עצמם באותה חורשה שאלסים שלחה אותם ושם לאחר שהרוחות מספרות ששיתוף הפעולה בין חמשת בני בהאאל הוא ארעי בלבד ולאחר שלא יהיו צאצאי בהאאל חלשים יותר הם ילחמו אחד בשני אבל יש בוגד ביניהם. לאחר שהרוחות סיימו לומר את דבריהם דמות-השחקן מוצאת את עצמה במארב. בת בהאאל בשם אילאסר הפותחת בקרב בלי יותר מדי דיבורים. היא מובסת בלי מאמצים מיוחדים אבל לאחר הניצחון הקצר הזה, דמות-השחקן מוצאת את עצמה עוד פעם מתה ומשוגרת למישור אחר, כמו עם איירניקוס בעץ החיים. אלא שהפעם בירכה אותו ישות מלאכית שנקראה סולאר והציגה את עצמה בתור מדריכה שתפקידה להכין את דמות-השחקן לתפקידו בנבואה. היא לא מרחיבה יותר מדי בדיבורים, אך הבטיחה לו שהוא לא יהיה לבד. זמן קצר לאחר היעלמותה, מופיעה רוח הרפאים של לא אחר מאשר סארווק. סארווק מסביר שהמישור הזה וגם "הגיהנום" שהיו בו לקראת סוף שאדוז אוף אמן אינם אלא מישור כיס שהיה בבעלותו של בהאאל ושהוא יכול לעזור לו להשלים את חלקו בנבואה תמורת... הקמה לתחיה. בעזרת חלקיק קטן מהנשמה של דמות-השחקן. כשסארווק לובש בשר בשנית הוא מסביר שהוא כבר לא נחשב לבן בהאאל היות שהמהות האלוהית שבו כבר נשלחה לבהאאל כשדמות-השחקן הרגה אותו בקרב מהמשחק הראשון. הוא מוסיף שלפי נבואות שהוא קרא בנעוריו הקרבות בחוף החרב יגיעו לשיאם בעיר התטרית סאראדוש ולשם הוא חייב ללכת. אולם קודם הוא חייב להשלים אתגר אחד מתוך כמה שעתידים לבוא. סארווק מבקש מדמות-השחקן להצטרף אליו שכן היה רוצה לראות איך הנבואה מסתיימת למי שהיה ראוי לה. דמות-השחקן יכולה לקבל אותו ותמצא שהוא הלוחם הכי חזק בכל המשחק, ואם הדמות טובה, ניתן בסופו של דבר להפוך את הנטייה שלו מתוהו-רשע לתוהו-טוב, ושאפשר לא לצרף אותו בכלל.
שורש 171
שורש 171, או לי בּוּ (בסינית: 隶部, פיניין: Lì bù) הוא השורש המאה שבעים ואחד של הכתב הסיני. פירושו "עבד" והוא אחד מתוך 9 (מתוך סך הכל 214 שורשי הקאנגשי) שורשים המורכבים משמונה קווים.
ג'וי דיוויז'ן
1979
Unknown Pleasures יצא ביוני, בזמן שג'וי דיוויז'ן הקליטה חמישה שירים לפיקדילי רדיו. הלהקה הופיעה בתוכנית Granada TV שוב ביולי; הופיעה את הופעתה הראשונה והאחרונה בתחנת טלוויזיה כלל־ארצית בספטמבר; חיממה את הבאזקוקס בסיבוב הופעות בבריטניה במהלך אוקטובר ונובמבר; והופיעה שוב בתוכנית הרדיו של ג'ון פיל ב־BBC בדצמבר.
בעוד Unknown Pleasures נמכר היטב וקיבל ביקורות טובות מהתקשורת, האפילפסייה של קרטיס החמירה. הוא חווה התקפים שגרמו לו לעוויתות ואף לאובדן ההכרה, או התקפי היעדרות (absence seizures), שגרמו לעצירות פתאומיות דמויות טראנס – לעיתים בזמן הופעה. חלק ממעריציה הלהקה האמינו שזה חלק מהמופע. אפילו לאחר שחדלה להפעיל אורות חזקים בהופעותיה, קרטיס המשיך לסבול מאותן בעיות והלהקה החליטה לקחת הפסקה למנוחה בתקופת חג המולד.
התאבדותו של קרטיס
אחרי הופעה בתחילת מאי לקחה הלהקה הפסקה של שבועיים לפני תחילתו של סיבוב ההופעות באמריקה. ב־17 במאי 1980, יומיים קודם היציאה לסיבוב ההופעות, חזר קרטיס לביתו כדי לדבר עם דבורה. הוא ביקש ממנה לבטל את תביעת גירושין ולהשאיר אותו לבדו בבית עד שיֵצא לכיוון הרכבת למחרת. בשעות הבוקר המוקדמות של 18 במאי, אחרי שראה את הסרט Stroszek של ורנר הרצוג והאזין לאלבום הסולו הראשון של איגי פופ, The Idiot, התאבד קרטיס בתלייה בביתו. דבורה קרטיס מצאה אותו מאוחר יותר באותו היום, כאשר חזרה לביתה.
מפרץ סגאמי
אקלים
הטמפרטורה הממוצעת היא 16 מעלות צלזיוס. החודש הכי חם הוא אוגוסט (26 מעלות צלזיוס). החודש הכי קר הוא פברואר (6 מעלות צלזיוס). כמות המשקעים הממוצעת היא 1,924 מילימטרים בשנה. חודש יוני הוא החודש שיש בו הכי הרבה גשם (296 מ"מ גשם), וחודש ינואר הוא החודש שיש בו הכי פחות גשם (66 מ"מ גשם).
NEXT (תוכנית טלוויזיה ישראלית)
בין היתר, קידמה התוכנית את "חוק הפקסים", שאושר בכנסת ביולי 2018.
באוגוסט 2018 פתח צוות התוכנית קמפיין לאיתור פרופילים מזויפים ברשתות החברתיות, שמסייעים לקמפיינים פוליטיים של מועמדים לבחירות הכלליות והמקומיות.
אקוסטיקה
מידת לחץ הקול
הלחץ הידוע p_0 בו משתמשים הוא סף טווח השמיעה האנושי:
קזימיר וילהלם מהסן-הומבורג
ביוגרפיה
מורשתו היא יומן הציד שלו, המתאר את תשוקתו לציד ולסוסים.
משפחתו
קזימיר וילהלם התחתן ב-9 באוקטובר 1722 עם כריסטינה שרלוטה, רוזנת זולמס-בראונפלס, בתם של וילהלם מוריץ, רוזן זולמס-בראונפלס ומדלינה סופיה מהסן-הומבורג, ממנה נולדו לו שלושה ילדים:
פגע וברח (סדרת טלוויזיה)
הפקה
עלות פרק בסדרה נאמד בכ-4 מיליון דולר.
המדד הבין-לאומי לאיכות הסביבה
היסטוריה
הגרסה הראשונה של ה-EPI פורסמה ב-2002, על מנת להשיג את המטרות שהציבו בפסגת המילניום (כינוס המנהיגים הגדול ביותר שהתרחש ב-2000).
המדדים לפי שנים
17. נורווגיה 86.90
22. לטביה 85.71
30. גרמניה 84.25
ברצלונה ספורטינג קלוב
שנות הזהב (1990 - 1998)
ב-1992 הצליחה הקבוצה להעפיל עד לחצי הגמר, לאחר שהדיחה בדרכה בין היתר את קולו-קולו בשמינית הגמר ואת סרו פורטניו ברבע הגמר. בשלב זה פגשה הקבוצה את סאו פאולו החזקה של המאמן טלה סנטנה ובכיכובם של קאפו וראיי, שהדיחה את ברצלונה וזכתה לבסוף בטורניר.
שנות השפל (1999 - 2011)
לאחר העשור המוצלח שחוותה הקבוצה, לא הצליחה ברצלונה לזכות בתואר האליפות במשך מעל לעשור. בתקופה זו הצליחה ברצלונה להעפיל לגביע ליברטדורס פעמיים בלבד. עם זאת, היא נותרה הקבוצה האהודה ביותר במדינה, ומשחקי הדרבי שלה מול אמלק הוסיפו להיות הנצפים והמעניינים ביותר באקוודור. שלוש פעמים במהלך העשור הצליחה הקבוצה לסיים כסגנית, אך לא הצליחה להמשיך ולזכות בתואר.
בנובמבר 2007 נבחר נשיא חדש למועדון, אדוארדו מארורי, תחת הסלוגן "ההתחדשות" (בספרדית: La Renovación). הוא הבטיח להעשיר את הקבוצה בשחקני מפתח בינלאומיים זרים וכן בשחקנים האקוודורים הטובים ביותר בנמצא, על מנת להחזיר את הקבוצה לזכיות ולהישגים. על אף ההצהרות, תוך שנתיים בלבד הגיעה הקבוצה לעונה החלשה בתולדותיה בליגה האקוודורית, וניצבה תחת סכנת ירידה ממשית לראשונה בתולדותיה. קבוצות נוספות ברחבי המדינה הביעו חשש מירידתה של ברצלונה, שכן היא הקבוצה האהודה במדינה ומשחקים מולה משוחקים בדרך כלל מול אצטדיון מלא, מה שמבטיח הכנסות לשאר המועדונים. ב-3 באוקטובר 2009 מילאו מעל ל-70,000 צופים את האצטדיון הביתי של הקבוצה, שהשיגה ניצחון קריטי של 2-0 על פורטווייחו שהבטיח לה להמשיך בליגה הבכירה.
חודש בלבד אחר כך הודיע נשיא הקבוצה מארורי על שכירת שירותיה של חברת המולטימדיה והתקשורת הספרדית מדיהפרו, שתעזור לקבוצה להתאים את עצמה לעשור החדש בנושאי הפרסום, הפיננסים והמקצועיים. המטרה העיקרית הייתה השבת תואר האליפות למועדון. עם זאת, המהפך המיוחל בראשותו של מארורי נקטע ב-22 בדצמבר 2010, כשהנשיא הגיש את התפטרותו עקב עניינים משפחתיים, כשנה לפני תום הקדנציה שלו. לאחר שמחליפו של מארורי החזיק מעמד בתפקיד יום אחד בלבד לפני שהתפטר, נכנס לתפקיד אלפונסו הארב, שהודיע כי לא יתמודד פעם נוספת על הנשיאות, וקבע תאריך לבחירות חדשות, 11 ביוני 2011.
סמל
סמל המועדון עבר מספר שינויים לאורך שנות קיומו. הסמל הראשון היה גרסה מעובדת של סמל העיר ברצלונה, ספרד בתוך מגן. סמל העיר משלב בין צלב גאורגיוס הקדוש ודגל הפסים הקטלאני.
אלדהיד
האלדהידים הבאים בסדרה הם אֵתָנָל (שני אטומי פחמן; ידוע יותר בשמו הטריוויאלי אצטאלדהיד), פּרוֹפּנָל, בּוּטָנָל וכן הלאה.
הנוסחה הכללית: CnH2nO
מספור
כתיבת המספור נעשית בדרך כלל בספרות הודיות-ערביות המקובלות בכתיבת מספרים, אך לעיתים משמשות לכך ספרות רומיות, ובקרב דוברי עברית משמשות לכך לעיתים ספרות עבריות (למשל במספור השנים בלוח העברי).
שגרירות ישראל בקטמנדו
היסטוריה
לאחר קיום בחירות דמוקרטיות בנפאל ב-1959, בהם נבחר בישוושוואר פרסאד קויראלה לראש ממשלת נפאל, החליט קויראלה לקיים יחסים דיפלומטיים עם ישראל. בעקבות כך פתחה ישראל שגרירות בנפאל במרץ 1961.
קולסום עבדאללה
ביוגרפיה
עבדאללה נולדה בארצות הברית להורים פקיסטנים מבני הפשטו. אביה מטנגי, ואמה מצ'רסאדה. היא הבכורה מבין חמשת ילדיהם. היא למדה הנדסת מחשבים באוניברסיטת מרכז פלורידה, וקיבלה דוקטורט מהמכון הטכנולוגי של ג'ורג'יה. היא מדענית נתונים בחברת טכנולוגיה באטלנטה.
יצחק ברדא
קורות חייו
נולד בי"ד באייר ה'תשי"ב בטבריה. הוריו הרב ישראל ואסתר, ילידי תוניסיה. מצד אביו, הוא צאצא לרב משה ברדע מרבני תוניס וחבר בבית הדין של הרב ישועה בסיס. ייחוסו מגיע גם לרבי יוסף אלבו מחבר ספר העיקרים. מצד אמו - שהיא אחות הרב כרייף אלגבסי - לרבי אברהם אסכנדרי.
צבע (חומר)
השימוש בצבע למטרות אומנותיות מאפשר שינוי של אווירה והשפעה על הרגש שמעבירה יצירה לצופה בה, ולכן השימוש בו הוא נפוץ ביותר.
התפתחות הצבע בהיסטוריה
האדם משתמש בצבע בפיסול ובציור מזה עשרות אלפי שנים - בציורי המערות ואצל הסינים הקדמונים, ששכללו את ייצור הצבע והשימוש בו. מאוחר יותר השתמשו המצרים הקדמונים בצבעים לכתיבת הירוגליפים ולקישוטים, ואחריהם עשו כן היוונים והרומאים. בציורי קיר השתמשו אז בצבעים מבוססים על פיגמנטים מינרליים בשעוות דבורים, ידע שאבד אחר כך והוחלף בצבעי שמן. צבעים מיוחדים היו מבוקשים ויקרי ערך כבר בימי קדם. לדוגמה, את צבע התכלת הפיקו מחילזון ימי והשתמשו בו לצביעת בגדי הכוהן הגדול, והנוזל שהופק מהחילזון היה יקר יותר מזהב. עד ימי הביניים היו הצבעים ששימשו לאמנות ולצביעת בתים ובדים בעיקר צבעי אדמה - הם הופקו בדרך כלל מפחם ומאדמה שהכילה תחמוצות ברזל צבעוניות. הציורים ששרדו מאז מכילים בעיקר את הצבעים שניתן היה להפיק מחומרים אלו: שחור, חום, אדום וצהוב. כדי ליצור כחול או ירוק שחקו אבנים יקרות למחצה לאבק צבעוני.
מרכיבים
התוספים השונים הם אוסף של חומרים רבים שמטרותיהם מגוונות - זרזים, מסמיכים, מייצבים, מתחלבים, שוברי ברק ועוד.
צביעה בהתזה
ביישום צבע בצורת תרחיף או גז, הצבע מרוסס על העצם הנצבע ונדבק אל פניו. יתרונותיה של שיטה זו בחוסר המגע עם העצם וביכולת להשיג שכבה אחידה ומבוקרת מאוד. יישום כזה ניתן להשגה באמצעים שונים החל מתרסיס המיועד לכיסוי שטחים קטנים ועד לשיטת האיירלס שבעזרתה ניתן ליישם חומרים צמיגיים על משטחים גדולים.
ג'קי לוי (שוער)
חיים אישיים
לוי היה גמלאי של חברת החשמל. השאיר אישה ו-4 ילדים. אחיינו, עידו לוי, הוא שוער מכבי יבנה בהווה.
אספסיה מנוס
גלות
אולם מצבן של אספסיה ובתה לא השתפר בפועל. תבוסות יווניות במלחמת טורקיה-יוון אילצו את חמיה של אספסיה, המלך קונסטנטינוס, להתפטר לטובת בנו גאורגיוס השני. מאוחר יותר נאלץ גם גאורגיוס להתפטר, המלוכה היוונית בוטלה והוקמה הרפובליקה ההלנית השנייה. כל חברי משפחת המלוכה אולצו לעזוב את הארץ, אולם מעמדן הנחות יחסית של אספסיה ואלכסנדרה גרם לכך שהן היו היחידות שהורשו להישאר. אולם בתחילת שנת 1924 החליטה אספסיה לצאת לגלות גם כן, והצטרפה אל המלכה סופיה בווילה שלה בפירנצה. סופיה אהבה מאוד את אלכסנדרה, אולם מצבן הכלכלי הלך והורע.
שנים אחרונות
לאחר סיום המלחמה בעוד אלכסנדרה נודדת עם בעלה ממקום למקום, אספסיה החליטה לחזור אל אחוזתה בוונציה. היא גילתה שהמקום נהרס חלקית, והחלה לשפץ אותו. מצבה הכלכלי התדרדר עד שבסופו של דבר היא לא יכלה יותר לגור באחוזה ועברה להתגורר במלונות. בהמשך היא נאלצה למכור חלק מרהיטיה כדי לפרוע את חובותיה. במקביל, גם המצב המשפחתי והפיננסי של אלכסנדרה הלך מדחי אל דחי, ונישואיה עלו על שרטון. אספסיה נאלצה להוציא את בנה של אלכסנדרה, אלכסנדר מחזקת הוריו. ב-1970 עברה אלכסנדרה להתגורר עם אספסיה לאחר שפטר מת. מצבה הבריאותי של אספסיה הלך והדרדר, וב-1 ביולי 1972, לא יכלה להשתתף בחתונת נכדה אלכסנדר עם מריה דה גלוריה, נסיכת אורליאן-ברגנזה ממשפחת המלוכה של האימפריה הברזילאית. זמן קצר לאחר מכן ב-7 באוגוסט, נפטרה אספסיה בוונציה והיא בת 75.
ראבצקפי
יהודי ראבצקפי
בשנת 1880 חיו בראבצקפי שבעה יהודים.
פיאט 2800
דגמי "פיאט 2800" שימשו כמכונית שרד של ויטוריו אמנואלה השלישי, מלך איטליה ושל האפיפיור פיוס השנים עשר.
דיקטודון
יצור זה הגיע לאורך 45 סנטימטרים, והיה בעל גוף קטן ומגושם, ראש גדול עם ניבים בולטים איתם הוא התחפר ותלש צמחייה. אורח חייו דמה לחולד מודרני אך הוא היה דמוי-זוחל. יצור זה חי בחבורות קטנות ועלה למעלה לעיתים רחוקות, עקב הטורפים הרבים של תקופתו. אולי הוא חי לצד תראפסידים דומים כמו הכיסטצפאלוס והדיקינודון (Dicynodon).
אגדה עירונית (סרט)
תקציר העלילה
הסרט נפתח כאשר סטודנטית צעירה, מישל מנסיני, מגיע בלילה לתחנת דלק. עובד התחנה המגמגם אשר לקח את כרטיס האשראי שלה כדי לשלם מודיע לה שיש בעיה עם כרטיס האשראי ומבקש ממנה להיכנס למשרד שלו כדי לדבר עם חברת האשראי. שם הוא נועל אותה בפנים. מישל חושבת שהוא מנסה לתקוף אותה ולכן היא מרססת אותו בגז מדמיע ובורחת למכונית ונוסעת. עובד התחנה יוצא מהחנות וברגע זה מתגלה שהוא ניסה להזהיר אותה כשהוא צועק ש"יש מישהו במושב האחורי". באמצע הנסיעה האיש מהמושב האחורי אשר לבוש במעיל פרווה ולא רואים את פניו עורף את ראשה של מישל בעזרת גרזן.
רחם (עוף)
מאפיינים
לרחם מספר התנהגויות נדירות בעולם העופות. הוא שובר ביצים ששדד על ידי הטלתן על סלע. יתרה מזו, ביצים גדולות הוא שובר על ידי נשיאת אבן במשקל של עד 300 גרם עד לגובה המתאים מעל הביצה, והשמטתה מעליה. יכולת זו מעידה על יכולתו להשתמש בכלים, יכולת שנדירה אצל עופות.
שובור
יהודי שובור
בשובור חיו יהודים בתקופות זמן שונות:
נר נשמה
נר נשמה הוא מנהג יהודי של הדלקת נר לציון זיכרון של אדם שנפטר שמקובל כסגולה לעילוי נשמתו.
מקור
המקור למנהג מיוחס לכתוב בספר משלי:.
עוזנייה שחורה
אורך גופה של העוזנייה השחורה נע בין 100 ל-120 סנטימטרים, משקלה נע בין 6.5 ל-13 קילוגרמים, ומוטת כנפיה כ-265–290 סנטימטרים.
דיוויזיית הוואפן פרשים אס אס ה-33
דיוויזיית ואפן פרשים אס אס ה-33 (ההונגרית ה-3) (בגרמנית: '''33. Waffen-Kavallerie-Division der SS (ungarische Nr. 3)''') הייתה דיוויזיית פרשים של הוואפן אס אס אשר לחמה במלחמת העולם השנייה.
מרטין ארצ'ר שי
קריירה
שי המשיך לצייר בפוריות רבה וביצירתיות. הדיוקנאות הקודמים של האמן היו גמורים בקפידה, עם רישום טוב וביטוי מצוין של אופי הדיוקן המצויר. הם מראים נטייה מופרזת לאדמומיות בציור - פגם שעדיין ניכר גם בעבודותיו המאוחרות, שבהן הטיפול בדמויות פחות נוקשה. בנוסף לדיוקנאותיו ביצע עבודות היסטוריות שונות.
גאומטריה פרויקטיבית
הגישה האקסיומטית
האקסיומה הראשונה והחמישית מונעות קבלת מערכות פתולוגיות (כגון: מישור שאין בו נקודות וישרים כלל, או מישור שיש בו ישר אחד בלבד) כמישורים פרויקטיביים. למעשה, במישור הפרויקטיבי הקטן ביותר יש שבע נקודות ושבעה ישרים (זהו המישור הפרויקטיבי מעל השדה בן שני איברים, ראו להלן).
יחס כפול
בהינתן ישר פרויקטיבי, תהינה \ a,b,c,d ארבע נקודות, כש-\ a,b,c הן שונות. מהמשפט היסודי של הגאומטריה הפרויקטיבית ידוע כי ישנה העתקה יחידה \ P המקימת , \ P(b)=0 ו-\ P(c)=1. נטען שהגודל \ P(d) נשמר תחת העתקות פרויקטיביות. גודל זה נקרא היחס הכפול של רביעיית הנקודות, ומסומן \ (a,b,c,d).
מלחמת האזרחים הקסטיליאנית
הגורמים למלחמה
פדרו כונה על ידי תומכיו "הצודק" ועל ידי מתנגדיו "האכזר". לדרגים הגבוהים של האצולה, הוא היה עריץ, שכפה את הרצון המלכותי על אנשים חופשיים עד כה. הוא הרחיב מאוד את הסמכות המלכותית ונכנס למלחמה עם כתר אראגון ("מלחמת שני הפדרואים").
אנדריי סיגלה
ביוגרפיה
עוד במחצית שנות ה-80 של המאה ה-20 סיגלה התעניין בכלי נגינה אלקטרוניים. הוא השתתף בהקלטות של להקות שפעלו בעיר כפסנתרן ומהנדס קול. בשנת 1990 הוא לראשונה כתב מוזיקה לסרט. מאז הוא התרכז בעיקר בתחום זה. בשנת 1997 הוא כתב מוזיקה לסדרת טלוויזיה פופולרית רחובות הפנסים השבורים ולסדרות נוספות.
בשנת 2002 אנדריי סיגלה הקים חברה שמפיקה פרויקטים מוזיקליים וערוצי טלוויזיה רוסים.
בשנת 2019 הוא הפיק וכתב מוזיקה לסרט תדמור.
יאיר אור
ביוגרפיה
אור גדל בקיבוץ טירת צבי. אביו זולי (שלמה) אור היה קצין שריון ששימש קצין אג"ם וראש מטה חטיבה 679. אור התגייס לצה"ל בשנת 1996 לאחר מסלול לוחם עבר קורס מפקדי טנקים וקורס קציני שריון. הוא שימש במספר תפקידי פיקוד בחיל ובהם מפקד פלוגת וולקן בגדוד 77 וקצין אג"ם של חטיבה 7. בהמשך מונה לסגן מפקד גדוד 77 וגדוד 196. בשנת 2012 הועלה לדרגת סא"ל ומונה למפקד גדוד 77, ושימש בתפקיד עד שנת 2014. בהמשך שימש סגן מפקד חטיבה 7 בשנים 2014–2015 כולל במהלך במבצע צוק איתן. לאחר מכן מונה למפקד גדוד דקל בבה"ד 1 בשנים 2015–2016. ב-11 ביוני 2017 הועלה לדרגת אל"ם ומונה למפקד חטיבת קרייתי. במקביל לתפקידו כמפקד חטיבת קרייתי שימש כראש תחום שריון במפקדת זרוע היבשה. ב-2019 מונה לסגן מפקד עוצבת הגליל.
סולאריס (ספר)
עלילת הספר
לקראת סופו של הספר מוצאים החוקרים דרך להשמיד את ה"אורחים". מכיוון שכריס מסרב להשמיד את האריי, היא מסממת אותו ופונה לחוקרים האחרים שישמידו אותה, ובכך משחזרת את מעשה התאבדותה המקורי.
ניתוח
לאורך הספר מופיעה ביקורת סמויה על המחקר המדעי ועל מגבלותיו, כאשר מוזכרת גם ההיסטוריה של המחקר של סולאריס וגם הסיווג המורכב של תבניות בתוך סולאריס. הספר מעביר את התחושה שהכוכב מתחמק מהגדרה, או לפחות הוא מסובך ברמה שאינה אפשרית להבנה על ידי בני אדם, ובעצם מהווה "מראה" לתפיסות הקיימות של החוקרים אותו, בדומה ל"אורחים" שניתן להבינם, לפחות במקרה של קלווין, כהתגשמויות של הלא-מודע הפרוידיאני.
אסלאי
רקע
לפי אמונות טפלות, עולם השדים (ז'נון) משיק לעולם בני האדם. מינם, מוצאם ודתם של השדים מקבילים לדת של האדם אליו הם שייכים. השדים חיים בדרך כלל מתחת לפני האדמה ופעולתם מתרחשת בעיקר בלילה. לכל תינוק שנולד, נולד שד מקביל שמלווה אותו כל ימי חייו עד לפטירתו. בשדים טמונה סכנה רבה, מכיוון שכאשר אדם פוגע בהם, גם אם לא ביודעין, הוא יותקף בחזרה על ידם. תקיפה זו תבוא לידי ביטוי במחלות פיזיות ונפשיות פתאומיות שיצוצו אצל אותו אדם. השד משפיע על בריאות האדם מפני שהוא חודר אל האדם ומשתלט עליו.
יעקב מרמורוש
יעקב מרמורוש היה סוחר בבוקרשט, בירת נסיכות ולאכיה, שעסק בעיקר במסחר במזונות, צבעים ולוחות פח עבור גגות. ב-1848 ייסד בנק אשראי חשוב ברובע ותיק של בוקרשט, בפינת הרחובות "בקאן" ו"בלנאר". הבנק עסק בעיקר במתן אשראי לחבריו ומכריו הסוחרים של מרמורוש. מרמורוש הסתייע בעצותיו של גיסו, יעקב לבל, דמות בולטת בתחום הבנקאות הרומנית שך התקופה.
ניקולאי מיכאילוביץ', הנסיך הגדול של רוסיה
ניקולאי מיכאילוביץ', הנסיך הגדול של רוסיה (ברוסית: Николай Михайлович Романов; 26 באפריל 1859 - 28 בינואר 1919), היה בנו של מיכאיל ניקולאייביץ', הנסיך הגדול של רוסיה, וגנרל בצבא האימפריה הרוסית.
אחריתו
אחרי מהפכת פברואר, ניקולאי היה הנסיך הגדול הרוסי הראשון שנטש מרצון את כל זכויות היתר שלו, וכן הוא התפטר מנשיאות החברה ההיסטורית הרוסית באותה שנה. ניקולאי חשב בתחילה לברוח לדנמרק דרך פינלנד, אולם חשש מכך, ובכך הביא לבסוף למותו. לאחר מהפכת אוקטובר ברוסיה הוא גורש לוולוגדה, וביולי 1918 הוא נעצר ונלקח למרכז המעצר בפטרוגרד, שם שהה יחד עם אחיו גאורגי מיכאילוביץ', הנסיך הגדול של רוסיה, ובני דודיו פאבל אלכסנדרוביץ', הנסיך הגדול של רוסיה ודימיטרי קוסטנטינוביץ', הנסיך הגדול של רוסיה. לשווא ניסו נשיא האקדמיה הרוסית למדעים, אלכסנדר פטרוביץ' קרפינסקי והסופר מקסים גורקי למען שחרורו. ניסיון של ממשלת דנמרק לשחרר אותו עבור 500,000 רובל זהב נכשל גם הוא.
נערה עם קעקוע דרקון
מסרים חברתיים
הספר משמש גם להעברת מסרים חברתיים אחדים, ובפרט לביקורת על החברה השוודית. מסרים אלה מופיעים במילים מפורשות מפיהם של גיבורי הספר, או משתמעים מעלילת הספר.
Kh-15
פיתוח
בשנת 1967, משרד התכנון רדוגה החל לפתח את הטיל Kh-2000 בתור תחליף לטיל Kh-22 ("קיטשן", קוד נאט"ו AS-14), טיל כבד נגד ספינות. פיתוח הטיל Kh-15 החל בתחילת שנות השבעים. התחכום שבעיצובו הקנה לו יכולות נוספות, וכתוצאה החלו לפתח גם גרסה לטיל המסוגלת לשאת ראש נפץ גרעיני. פיתוח שדרוג נוסף של הטיל בוטל בשנת 1991 עם התפרקות ברית המועצות, אך לפי דיווחים משנת 1998 פותחה גרסה משודרגת של הטיל עבור מטוס הקרב הרב-משימתי סוחוי Su-35.
זאב אדמוני
זאב אדמוני או זאב אדום (שם מדעי: Canis rufus), מין בסוג כלב.
מאפיינים
הזאב האדמוני מצוי בסכנת ההכחדה החמורה ביותר מבין הכלביים. סוברים כי תפוצתו המקורית כללה את רוב מזרח צפון אמריקה, מפנסילבניה במזרח ועד לטקסס בדרום. בית גידולו כלל יערות, ביצות וערבות, שם היה טורף-על. במאה הקודמת, רדיפה, הרס בית הגידול והכלאה עם זאבי ערבות הביאו אותם לסף היכחדות. בשנת 1980 הם נכחדו מהטבע. כיום נותרה אוכלוסייה בת-כלאיים של זאב אדמוני עם זאב ערבות בת כ-300 פרטים בעולם כולו, מתוכם כ-93 הושבו לטבע בצפון קרולינה ו-207 בשבי. בטבע הימצאותם עם מינים אחרים כמו זאב הערבות והזאב האפור מעמידה אותם בפני סכנה רצינית של היעלמות כתת-מין.
תת-מינים
מעמדו הטקסונומי של הזאב האדמוני שנוי במחלוקת: לפי ראייה אחת הוא אכן תת-מין נפרד. לפי ראייה אחרת הוא בן כלאיים של זאב מצוי עם קויוט.
HOMmega
בשנת 2017 נפטר אייל ינקוביץ' ז"ל עקב מחלת הסרטן ובכך בשנת 2018 נכנסה החברה להליך פירוק שהוביל לסגירתה.
Skazi
אשר סוויסה. החל את דרכו בשנת 1998, ומאז נחשב לאומן מוביל ופורץ דרך בתחום הטראנס בישראל ובעולם. באמתחתו 5 אלבומים באורך מלא ועוד סינגלים ומיני-אלבומים. סוויסה הופיע בפסטיבלים בינלאומיים בכל העולם.
צ'ארלס רוברט לסלי
יצירתו
בשנת 1860 ערך טום טיילור את האוטוביוגרפיה והמכתבים שלו, הכוללים זיכרונות על חבריו ובני דורו הנכבדים. מכתביו של לסלי מציירים את האיש כחביב, חברתי, גלוי, צנוע ולהוט להדרכה. הוא חיפש תמיד את חברתם של האנשים המובילים בתחום.
מה היא אישה?
הסרט הופץ למנויי האתר The Daily Wire ב-1 ביוני 2022, בתחילת חודש הגאווה. היו לו ביקורות מעורבות; גישתו של וולש זכתה לשבחים על ידי כמה פרשנים, אך ספגה ביקורת על ידי כמה אחרים שתיארו אותה כטרנספובית. אקטיביסטים טרנסג'נדרים האשימו את וולש בניסיון להערים על אנשים כדי להשתתף בסרט בתואנות שווא. הסיבוב של וולש להקרנות הסרט בקמפוסים של קולג'ים עורר מחאות.
הפצה
ב-13 באוקטובר 2022, כחלק מסיבוב ההקרנות שלו לסרט, וולש הקרין את הסרט באוניברסיטת יוסטון. המשטרה העריכה כי השתתפו 435 אנשים, עם 400 מפגינים (כולל פעילי זכויות טרנסים) ומפגיני-נגד מחוץ לאוניברסיטה. גם בהקרנתו של וולש באוניברסיטת ויסקונסין הופיעו מפגינים.
שליליות
ארין רוק מהמגזין האינטרנטי LGBTQ Nation כינתה את הסרט "פרופגנדה" ש"מלא בשקרים טרנספוביים", והוסיפה כי "וולש מצייר תמונה מפחידה של ילדים מרוטשים ואנשי מקצוע מבולבלים - של אידאולוגיה לא מוסרית המאיימת על אורח החיים הנוצרי המערבי", וכי הוא "מספק תחמושת לאלה המבקשים למנוע מאנשים טרנסג'נדרים גישה לשירותי בריאות מותאמים ומצילי חיים". גוונדולין אן סמית', מייסדת שותפה של יום הזיכרון הטרנסג'נדרי, טענה כי "הנקודה של הסרט, כמובן, נועדה לצייר טרנסג'נדרים וכאלה שתומכים בנו כהזויים, טיפשים, או שניהם יחדיו", וסיכמה ש"אנשים כמו וולש רוצים לצייר אותנו כמפלצות ולא כאנשים". אלי ארליק, אמרה לרולינג סטון כי "כדי להאמין במה שיש בו [בסרט התיעודי] צריך שנאה פנטסטית כלפי טרנסים" ושזה מראה על "חוסר מחריד במחקר על הקהילה הטרנסית".
הרג השבויים והאזרחים המצרים בקרב המיתלה
בשנת 1995 פורסם במקומון ירושלים ראיון ובו הודה אריה בירו, אז מפקד פלוגה בגדוד 890, שהרג כמה עשרות שבויים מצריים שנתפסו במעבר המיתלה, ובהם כאלה שהיו כפותים. הוא טען שהיה בזה צורך מבצעי, מפני שלא היו מספיק חיילים שיכלו לשמור על השבויים. הראיון זכה לתהודה ובעקבותיו התוודו חיילים נוספים על מעשי טבח שביצעו.
טנזור השדה האלקטרומגנטי
הגדרה פורמלית
בהינתן ה4-וקטור של הפוטנציאל האלקטרומגנטי, או בצורתו הלורנץ-קו-ואריאנטית , טנזור השדה האלקטרומגנטי מוגדר להיות :
טנזור השדה כדו-תבנית
במקרה זה, את טנזור השדות האלקטרומגנטי אפשר לרשום באמצעות דיפרנציאל דה-ראם על החד-תבנית A: מאחר שזו "גזירה" אנטי-סימטרית אפשר לקבל ש כאשר נתונים לעיל ואילו המכפלה בין \ dx^\mu ל-\ dx^\nu היא מכפלת וודג' (Wedge product) בין תבניות ששומרת על אנטי-סימטריות (באופן אינטואיטיבי ניתן לומר שכופלים את התבניות כדי לקבל תבנית חדשה ואז מבצעים לה אנטי-סימטריזציה כך שתהיה אנטי-סימטרית בכל זוג ארגומנטים).
מפת"ן
אחת ממטרות המפתן העיקריות היא להקנות לכל החניכים מיומנויות יסודיות בהבנת הנקרא, כתיבה וחשבון, במטרה להוביל כל תלמיד לתעודה של משרד החינוך של שתים עשרה שנות לימוד עם תעודת בגרות חלקית.
המגמות הן ברובן יצרניות ולתלמיד יש אפשרות להרוויח "דמי יצירה", כלומר כסף, במהלך לימודיו כחלק מעבודתו המעשית במגמה במקביל ללימודיו בכיתה. במגמת הקונדיטאות למשל התלמידים מוכרים עוגות ועוגיות ומרוויחים דמי כיס.
סניף תל אביב
המפתן נמצא בעיר תל אביב, ברחוב דרך לחי, 66. תלמידי המפתן מגיעים מהערים תל אביב, חולון, בת ים, אור יהודה. המפתן נותן מענה טיפולי מקצועי וחינוכי. סדר היום מורכב מלימודים עיוניים ומלימודי מקצוע. במפתן ישנו חדר אוכל המגיש שלוש ארוחות ביום. התלמידים ניגשים לבחינות בגרות במקצועות הליבה ולבחינות סיווג מקצועי של משרד הכלכלה. הלימודים במגמות המקצועיות מתנהלים בסדנאות לימוד יצרניות, בהם התלמידים לומדים ומייצרים. את המוצרים הם מוכרים ובסוף החודש מקבלים שכר בהתאם להשקעתם ולרווחים שהצטברו. הסדנאות הפועלות הן: קונדיטוריה, צורפות, עיצוב שיער ותקשוב. בשנים האחרונות חל גידול במספר הבוגרים המתגייסים לצה"ל. חזון המפתן הוא לאפשר לכל התלמידים התפתחות אישית בהתאם לצורכיהם, ובקצב המתאים להם. ולאפשר להם התאקלמות מיטבית לעולם התעסוקה.
אמזונה צהובת-פנים
אמזונה צהובת-פנים (שם מדעי: Alipiopsitta xanthops) הוא מין יחיד בסוגו של תוכי בינוני החי ביערות הגשם של אמריקה הדרומית וקרוב לתוכי האמזונה. המין התגלה בטבע ב-1824 על ידי החוקר יוהאן וון ספיקס (1781–1826).
הטבח בבית הספר במפונדווה
אחרית דבר
משרד החינוך והספורט של אוגנדה, פיצה כל אחת מהמשפחות השכולות ב-5 מיליון שילינג (בערך 1,350 דולר ארצות הברית) כדי לסייע להן בהוצאות הלוויות. התלמידים הפצועים קיבלו 2 מיליון שילינג כדי לסייע להם בכיסוי הטיפולים הרפואיים שלהם.
תגובות בינלאומיות
האיחוד האפריקאי, האו"ם, צרפת וארצות הברית גינו בחריפות את הפיגוע והביעו תנחומים למשפחות הקורבנות.
יחסי הממלכה המאוחדת–צ'כיה
הגירה
על פי מרשם האוכלוסין של בריטניה בשנת 2001, 12,220 צ'כים התגוררו בבריטניה. . לאחר הצטרפותה של צ 'כיה לאיחוד האירופי במאי 2004, הצ'כים יכלו לחיות ולעבוד במקום אחר באיחוד האירופי, ובעקבות כך היגרו צ'כים רבים לבריטניה בחיפוש אחר עבודה. המשרד הלאומי לסטטיסטיקה מעריך, כי מאוקטובר 2010 עד ספטמבר 2011, בין 24,000 ל-40,000 צ'כים חיו בבריטניה.
פרנקו ד'אנדראה
חייו
בשנת 2010 פרנקו ד'אנדראה קיבל פרס מאקדמיה לג'אז הצרפתית ובשנת 2011 פרס מוזיקלי איטלקי.
קרב אראס (1914)
"הנס על המארן" ו"המרוץ אל הים"
הכנף הימנית של ההתקפה הגרמנית, זו שערכה את האיגוף דרך בלגיה וצפון מערב צרפת, המשיכה להתקדם לכיוון פריז. בניסיון לאגף את הכוחות הצרפתיים הנסוגים, פנתה הכנף הימנית לכיוון דרום-מזרח, וכך חשפה את אגפה הימני. המפקדים הצרפתים ניצלו טעות זו במהרה, ובליל 8 בספטמבר הנחיתו מתקפת פתע. ב-9 בספטמבר, כאשר היה נראה כי הארמיות הגרמניות עמדו בפני כיתור והשמדה, החלה נסיגה גרמנית לנהר האן לצורך התארגנות מחדש ("הנס על המארן"). בשלב זה, אשר כונה "המירוץ אל הים", כל אחד מן הצדדים הלוחמים ניסה לאגף את הצד השני ממערב, כלפי תעלת למאנש והים הצפוני, לשווא. בסוף ספטמבר חלו שינויים מספר בצבאות המתמודדים, ולהם השפעה על הקרב שבפתח. הגרמנים העבירו את הארמייה השישית שלהם, עליה פיקד רופרכט, נסיך הכתר מבוואריה, מלורן מערבה, ואילו הצרפתים הקימו מספר ארמיות נוספות, ביניהן את הארמייה העשירית, אשר נשאה בנטל הקרבות באזור אראס בימים הבאים. ב-28 בספטמבר פקד הרמטכ"ל הגרמני, אריך פון פאלקנהיין, על מתקפה באגף הימני הקיצוני של כוחותיו, אשר היה באותה העת באזור אראס.
המול
אתרי המול
לחלקו המערבי של המול - ראו פארק הפוטומק.
הפלנטה האסורה
הפלנטה האסורה (או הכוכב האסור; באנגלית: Forbidden Planet) הוא סרט מדע בדיוני משנת 1956, בבימויו של פרד מ. וילקוקס ובכיכובם של וולטר פידג'ן, אן פרנסיס ולזלי נילסן. הסרט צולם באיסטמנקולור (Eastmancolor) וב-סינמסקופ, והוא נחשב לאחד מסרטי המדע הבדיוני הטובים ביותר של שנות החמישים, ולאחת מאבני הדרך של הקולנוע המדע הבדיוני העכשווי. הדמויות והתפאורה עוצבו בהשראת "הסערה" של שייקספיר, והעלילה של הסרט כוללת אנלוגיה מסוימת לזו של המחזה, מה שגרם לרבים לראות בסרט עיבוד רופף של המחזה.
תגובות וביקורות
הסרט זכה לביקורות חיוביות מצד המבקרים. בוסלי קראותר מהניו יורק טיימס כתב כי רואים שכל מי שעבד על הסרט הזה בהחלט "נהנה מזה. ואם אתה אוהב הומור מטורף, אתה תהנה מהסרט הזה גם כן". בוראייטי נכתב: "גאדג'טים דמיוניים למכביר, בתוספת שפע של מתח וים, הופכים את הפקת ניקולס נייפק למובילה בקטגוריית [סרטי] מסעות החלל". c במגזין הניו יורקי Harrison's Reports כינו את הסרט "מוזר, אך מרתק ומרגש", עם הפקה "בעלת דמיון רב". פיליפ ק. שויר מהלוס אנג'לס טיימס כתב כי הסרט היה "יותר מ[סתם] סרט מדע בדיוני [כלשהו], עם דגש על ה'בדיוני'; זהו סרט מחושב מאוד, וההפקה ש-MGM העניקה לו מעניקה רוחב וממד חדש לביטוי השחוק הזה, 'לא מהעולם הזה'". ג'ון מקארטן מההניו יורקר ינה את הסרט "פרודיה נעימה על כל שסרטי [מדע בדיוני] הציגו [מזה שנים] על המתרחש בכוכבי הלכת השכנים [שלנו] אי שם בחלל". בירחון הבריטי The Monthly Film Bulletin שיבחו את הסרט כ"פנטזיית חלל מעמיקה ומהנה", והוסיפו כי "הטון של הסרט משלב אדיבות ונאיביות עם תחכום, וניגש אל הגיבורות הפלנטריות שלו עם תפישה עליזה לאבסורד שלהן שעדיין מאפשרת רגע אחד או שניים באמת מוזרים ומרגשים, כמו ההתקדמות הראשונה של המפלצת על החללית".
פסקול
בהשראת רעיונות ופרוצדורות מהספר "Cybernetics: Or Control and Communication in the Animal and the Machine" (1948) מאת המתמטיקאי ומהנדס החשמל נורברט וינר, לואי בארון בנה מעגלים אלקטרוניים משלו ששימשו ליצירת כל "הצלצולים, הצפצופים, הזמזומים, היבבות, הפעימות והחריקות ". מרבית הצלילים הללו נוצרו באמצעות רכיב אלקטרוני המכונה "ring modulator". לאחר הקלטת הצלילים הבסיסיים, הבארונים עוד תמרנו את הצלילים על ידי הוספת אפקטים אחרים, כגון הדהוד ועיכוב, והיפוך או שינוי מהירויות צלילים מסוימים.
מכיוון שביבי ולואי בארון לא היו חברים באף איגוד מקצועי של מוזיקאים, עבודתם לא הייתה יכולה להיות מועמדת לפרס אוסקר, בקטגוריית "הפסקול המקורי הטוב ביותר" או בקטגוריית "אפקטים קוליים". MGM סירבה לפרסם אלבום פסקול בעת צאתו של הסרט לאקרנים. עם זאת, מלחין ומנצח הסרט דייוויד רוז פרסם מאוחר יותר סינגל בפורמט של נעימת הנושא המקורית של הסרט, אותה הקליט באולפני MGM בקולבר סיטי, לוס אנג'לס במהלך מרץ 1956. בסופו של דבר, לא נעשה שימוש בנעימת הנושא של רוז בסרט עצמו; אולפני MGM שכרו את רוז להלחין את פסקול הסרט בשנת 1955, אך הוא פוטר מהפרויקט על ידי דור שרי מתישהו בין חג המולד 1955 לראש השנה האזרחית 1956. הטריילר המקורי של הסרט מכיל מוזיקה שהלחין רוז, שעל פי דיווחים - הקלטות המקוריות שעליהן הוקלטה הושמדו מאוחר יותר.
רימייק
בשנת 2007, ניו ליין סינמה החלה בפיתוח רימייק לסרט, תוך שיתוף פעולה עם ג'יימס קמרון, נלסון גידינג וסטירלינג סיליפנט. הפרויקט החל ביוזמת דרימוורקס, עם דייוויד טוהי בתור הבמאי. האחים וורנר רכשו מחדש את הזכויות בשנה שלאחר מכן וב-31 באוקטובר 2008 פורסם כי ג'יי מייקל סטרזינסקי כותב תסריט חדש, שאותו ג'ואל סילבר אמור היה להפיק. סטרזינסקי הסביר כי הסרט המקורי היה סרט המדע הבדיוני האהוב עליו ביותר, וזה נתן לסילבר רעיון להפוך את הסרט החדש ל-"לא רימייק", ו-"לא בדיוק פריקוול". סטרזינסקי נפגש עם מומחים שעוסקים באסטרופיזיקה, גאולוגיה פלנטרית ובינה מלאכותית על מנת לפתח את סיפור הרקע של הקרל כטרילוגית סרטים. במרץ 2009 דיווח סטרזינסקי כי הפרויקט ננטש, וכי יש צורך בתסריט חדש.
בלדה לנחשים וציפורי שיר
עיבוד לקולנוע
בחודש 2021, אושר כי הפרויקט החל בשלבי קדם-הפקה כששלב הצילומים צפוי להתחיל בתחילת שנת 2022 על מנת שהסרט יופץ "בסוף שנת 2023 או תחילת 2024." ב-28 באפריל 2022, הוכרז כי הסרט יצא לאור ב־17 בנובמבר 2023.
Dschinghis Khan
השיר באירוויזיון
השיר עוסק בדמותו של ג'ינגיס חאן, המצביא המונגולי הנודע אשר הטיל את אימתו על כל העולם ולקח לו כל אשה שבה חשק. השיר נכתב על ידי ברנד מנונגר והולחן על ידי ראלף זיגל. השיר ייצג את גרמניה המערבית באירוויזיון 1979 והגיע למקום הרביעי. חברי להקת ג'ינגיס חאן שרו את השיר תוך שהם לובשים תלבושות ססגוניות, ואחד מהם, לואיס פוטרגיטר, אף התחפש לג'ינגיס חאן עצמו ורקד ריקוד מזרחי בינות לחבריו. לאחר הופעתה באירוויזיון, הלהקה התפרסמה מאוד, ובשנות ה-80 הייתה ידועה בכל רחבי אירופה, ובעיקר בגרמניה, ברית המועצות ויפן, ואף זכו להכרה בארצות הברית.
יאנוב פודלאסקי
תולדות היישוב
יאנוב פודלאסקי נזכר לראשונה במאה ה-15 כיישוב בבעלות הבישופים של לוצק, ובשנים אלה שימש כמרכזי דתי ליישובים החקלאיים שסביבו. במחצית השנייה של המאה ה-15 הוענקו ליישוב זכויות עיר, והיתרים לקיים בו ירידים ושווקים.
אלכסנדרה פטרובנה, דוכסית אולדנבורג
ביוגרפיה
בשנת 1870 החלו ניקולאי ואלכסנדרה לחיות בנפרד, והופיעו יחד רק בטקסים רשמיים. במהלך המלחמה העות'מאנית-רוסית (1877–1878) פיקד ניקולאי על הצבא הרוסי בחזית הדנובה, ואילו אלכסנדרה ארגנה יחידה סניטרית על חשבונה. לאחר סיום המלחמה, בילה ניקולאי את רוב זמנו בחצי האי קרים יחד עם פילגשו, בעוד אלכסנדרה המשיכה לגור בארמון בסנקט פטרבורג.
בשנת 1891 מת בעלה ניקולאי ניקולאייביץ' האב, אולם אלכסנדרה סירבה להשתתף בהלווייתו. בשנת 1892 היא חלתה בסרטן השד, ובעקבות כך שהתה תקופה קצרה בקורפו, ולאחר החלמתה חזרה לעבוד במנזר. ב-25 באפריל 1900 מתה אלכסנדרה בקייב, כתוצאה מסרטן הקיבה, וניקולאי השני, קיסר רוסיה ואשתו אליזבת, נסיכת הסן ערכו טקס אזכרה לזכרה במוסקבה.
שרה דוטרטה קארפיו
קריירה פוליטית
ב-2011, בהיותה עדיין רק כשנה בתפקיד, הכתה ראשת העירייה באגרופיה את השריף האזורי, לא פחות מארבע פעמים, לאחר שהלה הפגין התלהבות יתר בהריסת משכנות עוני בעירה. 217 משפחות קיבלו צווי פינוי אחרי דיון משפטי ארוך. הן הגישו ערעור על פסק הדין נגדן ובמקביל ביקשו מבית המשפט עיכוב ביצוע. ראשת העירייה ביקשה מהשריף לעכב את ביצוע פסק הדין למשך שעתיים בלבד, עד שייוודעו תוצאות בקשת העיכוב, אך הוא סירב והחל בהריסה. ראשת העירייה עצרה את המשכה של ההריסה, בארבע מכות אגרוף.
אלי ניסן
ביוגרפיה
ב-1968 היה חבר בכיר בצוות ההקמה של הטלוויזיה הישראלית – הערוץ הראשון; שימש כעורך ושדר ומילא, בין השאר, את התפקידים הבאים: כתב מדיני, עורך "מבט", עורך "יומן השבוע", עורך ומנחה "מוקד", עורך ומפיק "מבט שני". ניסן היה הכתב המדיני הראשון של הטלוויזיה הישראלית. משנת 1972 עד 1975 היה רכז חטיבת החדשות וענייני היום בטלוויזיה הישראלית. בין השנים 1975 ל-1979 שימש כתב הטלוויזיה הישראלית – שליח רשות השידור בארצות הברית. ב-1980 שימש מפיק, עורך ומנחה התוכנית "כניסה חופשית" והשתתף בסרט "המשחק האמיתי" בתפקיד עצמו. ב-1986 הוחלף על ידי גבי גזית כמנחה התוכנית.
ב-1983 יזם ניסן את הקמת רשת המקומונים "רחוב ראשי", לפי הדגם של התקשורת המקומית בארצות הברית. הקמת מערכת חדשות מרכזית לכ-15 מקומונים, שתפעיל גם עיתונאים בכל עיר, הקמת רשת הפצה מרכזית, ורשת פרסום ושיווק משותפת. על פי התכנון מנגנון זה היה אמור להיות גם התשתית לקראת הקמת רשת תחנות רדיו מקומיות ותחנות מקומיות של טלוויזיה בכבלים. לצורך המיזם גייס ניסן את התעשיין דב לאוטמן, חברת ההשקעות "דנות" ובנק לאומי. עיתוני הרשת הראשונים החלו להתפרסם במאי 1983, אך לאחר 7 חודשים הרשת נסגרה לאחר שצברה הפסדים של כ-4.5 מיליון דולר. אחר כך חזר לעבוד בטלוויזיה כמפיק ובמאי סרטי תעודה וכתב מיוחד לענייני היום. ב-1988 פרש מרשות השידור.
דגל פיג'י
ישנן מפלגות באי הקוראות להסרת היוניון ג'ק מהקנטון (הרביע העליון הקרוב לניצב הדגל). אחרים תומכים בהשארת דגל בריטניה מטעמים היסטוריים. הבדל נוסף הוא שבדגל הקולוניאלי היה מלוא סמל האיים ואילו בדגל הנוכחי מופיע המגן בלבד. מועצת ראשי השבטים של פיג'י קוראת להחזרת מלא הסמל לדגל - וזאת ברצותם לראות את שני הלוחמים הפיג'ים ואת מוטו האיים: "Rerevaka na kalou ka doka na tui" (פחד מהאל וכבד את המלכה) על הסמל.
קוניור
לקוניורים זנב ארוך ונוצות ירוקות או שחלק צהובות וכתומות. הם בעלי ראש קטן ומקור גדול שחור העוזר להם לפצח גרעינים וזרעים שונים. תוכים אלה עפים ביערות העד של אמריקה הדרומית בלהקות אך מקננים בזוגות מונוגמיים. הם נחשבים חיית מחמד פופולרית אך צריך לספק להם כלוב גדול וכן חברה. תוכים אלה נמצאים בסכנת הכחדה בטבע עקב המסחר בהם.
המלחמות הסאמניטיות
מהלך המלחמה
שני העמים הגיעו למצב שלא יכולים להילחם יותר ופנו להסכם שלום אחרי מלחמות של שנים. נחתם ההסכם ב-304. הסאמניטים שמרו על הטריטוריה שלהם והרומאים השיגו שליטה על עמק הליריס, אפוליה וקאמפאניה. הרומאים הרומאים מקבלים יותר שטח וכבוד בהסכם שהם כבשו יותר שטחים ונצחו יותר מלחמות. הסאמניטים הרגישו בתבוסה מההסכם שלמרות ההצלחות שלהם הם רק שמרו על הטריטוריה שלהם ללא הישגים ניכרים שזו הייתה סיבה לפרוץ המלחמות הבאות.
רקע
בשנת 299 לפנה"ס הרומאים הציבו מחנה צבאי ליד נרניה האטרוסקים הכינו את עצמם למלחמה נגד רומא. למרות זאת הגאלים פלשו לאזור האטרוסקים למנוע לחימה הם הציעו על הגאלים כסף בהתחלה הסכימו ברם הגאלים הציעו על האטרוסקים ברית נגד הרומאים. הרומאי בשל הברית שהיית נגדם הם עשו ברית עם הפיסנטיס (שבט יווני). ועוד מעצמה נכנסת לברית עם הגאלים והאוטראסקים הם הסאמיניטים. בשנת 298 משלחת מלוקאנים לרומא שבקשו להיות תחת חסות של רומא אחרי שהסאמיניטים פלשו לאזור שלהם ונכשלו לעשות ברית. הרומאי ניסו לעשות שיחות וליגיעו להסכם לגבי הנושא והסאמיניטים לא הסכימו לצאת מלוקאניה והרומאים הכריזו מלחמה נגדם כיוון שהם איימו על ביטחונם וטענה נוספת היא שרומא הכריזה מלחמה בגלל הפחד מהתחזקות של הסאמיניטים.
פשוט מאוהבת
עלילה
רפאלה "רפי" היא אשה קריירה בת 37 ממנהטן שהתגרשה לאחרונה, ונהיית מעורבת בקשר רומנטי עם דייוויד, צייר מוכשר בן 23 מאפר וסט סייד. 'רפי' חולקת את כל סודותיה עם הפסיכולוגית שלה ליסה, ומה שלא ידוע לרפי, שליסה היא אמו של דייוויד. ליסה תומכת במערכת היחסים של 'רפי' עם גבר צעיר לפני שהיא מגלה מי הוא, מוצאת את הקשר ומוצאת את עצמה לא רק מתמודדת עם הדילמה האתית והמוסרית של ייעוץ לחברתו של הבן שלה, אלא גם את מה שהיא מרגישה באמת בנוגע לזוגיות של רפי, עכשיו שהיא יודעת שבנה מעורב. ליסה מתייעצת עם הפסיכולוג שלה עצמה, והם יוצאים במסקנה שזה לטובת שתיהן, ליסה ורפי, כי ליסה תמשיך בטיפול כל עוד הקשר נשאר ה"סטוץ" שהוא היה בהתחלה.
הפקה
את תפקידה של רפי הייתה אמורה לגלם במקור סנדרה בולוק. בולוק החלה חזרות עם יאנגר וגרינברג, אך פרשה אחרי משך זמן קצר לפני תחילת הצילומים, מכיוון שהיא רצתה שינויים גדולים בתסריט, ויאנגר לא היה מוכן לשנות את התסריט.
לוסי סקארבורו קונאנט
ביוגרפיה
המקום היה נעים להם. בו ציירה את דיוקן של קתרין, וקונאנט למדה רבות מבו, שהייתה מבוגרת ממנה בשתים עשרה שנים. בו תיארה אותה כ"ילדה עדינה ומבריקה, הנאבקת בבריאות לקויה וראייה לא מושלמת, כדי להפוך לאמנית שהיא נולדה להיות ...שהייתה בעלת אנושיות שופעת " מפעם לפעם במהלך אותו קיץ, ביקרו אותם ארבעה אמנים אמריקאים גולים אחרים. תומאס אלכסנדר הריסון, שעורר עניין אצל קונאנט בציור סצנות ימיות, וצ'ארלס לזר, שהציע ביקורת ועידוד, ושיתפו איתם אולפן במקום. בו ציינה: "למעשה, נוכחותם הייתה גורם חשוב למשוך אותנו לקונקרנו. אלכסנדר הריסון מעולם לא נתן ביקורת, אבל לזר הגיע, אישר וייעץ."
כשחזרה לאמריקה מצרפת, קונאנט התיישבה בבוסטון, שם התגורר אחיה תיאודור. היא הציגה שתי עבודות בארמון לאמנויות יפות בתערוכת הקולומביאנית העולמית בשיקג ו - 1893. בבוסטון הפכה לציירת פעילה, והציגה במוסדות וגלריות ידועות, כולל מועדון האמנות של בוסטון. עם זאת, בניגוד לחברתה בו, שזכתה לתהילה כאמנית פורטרטים, עניינה העיקרי של קונאנט ברוב חייה היה ציור נוף בשמנים וצבעי מים. [10] במכון לאמנות בשיקגו בו הציגה קונאנט בשנת 1899, כל שלושת ציוריה היו נופים.
מלחמת הכוכבים - פרק 8: אחרוני הג'דיי
הפקה
באוקטובר 2014 נודע כי צילומי הסרט יתרחשו בלונדון. במרץ 2015 דווח כי הסרט ייצא לאקרנים ב-26 במאי 2017, 40 שנה בדיוק לאחר צאת "מלחמת הכוכבים - פרק 4: תקווה חדשה", אך מאוחר יותר תאריך הבכורה נדחה ל-9 בדצמבר 2017 עקב ההצלחה הקופתית העצומה של "מלחמת הכוכבים - פרק 7: הכוח מתעורר", שיצא לאור ב-2015 בתאריך דומה.
סמואל קסטרינר
קורות חיים
סמואל קסטרינר נולד בשנת 1871 בעיר טימישוארה, אז באוסטרו-הונגריה, כאחד משלושת בניו של מור קסטרינר. מגיל שנתיים הוא גדל והתחנך בבודפשט, בירת הונגריה. אוטודידקטי ובעל ידע רחב, עבד קסטרינר למשך תקופת מה כעיתונאי בגרמניה, שווייץ וצרפת. אחרי שנת 1890 התיישב בבוקרשט, בירת רומניה, בה עבד ביומון הכלכלי בשפה הגרמנית "בוקרשטר לויד". בשנת 1897 שב לעיר הולדתו, אז בשטח אוסטרו-הונגריה, היה לעורך של העיתון הגרמני המקומי "טמסווארר צייטונג". הוא כתב גם בעיתון "זידהונגארישה רפורם" ובשנים 1912-1902 ערך את כתב העת ההומוריסטי-סאטירי בשפה הגרמנית, "די פוזאונה" ("הטרומבון").
קסטרינר זכה להערכה רבה בעירו כעיתונאי וכאישיות בולטת בחיים הרב-תרבותיים והחברתיים של המקום. בלטה גם פעילותו כנציג חשוב של הציבור היהודי בטימישוארה. לצד עורך הדין ד"ר אדולף ורטש נמנה עם מייסדיו ומקדמיו של בית הספר התיכון היהודי Liceul izraelit שהוקם בטימישוארה תחת השלטון הרומני, עם שפת ההוראה רומנית. בשנת 1929 הוא נבחר לחבר החברה הספרותית ההונגרית על שם יאנוש אראן. כראש מחלקת התרבות של הקהילה היהודית, טיפח קסטרינר את המסורת היהודית וגם יחסי שיתוף פעולה תרבותי עם הקהילה הגרמנית בעיר. למשל, בשנת 1932 היה בין מארגני היובל של גתה, שנחגג גם בקהילה היהודית בנוכחות הקונסול הגרמני ד"ר ארתור בוסה וראשי הציבור הגרמני בטימישוארה.
האימפרסיוניסטים (סדרת טלוויזיה)
עלילה
בסדרה מתאר מונה את עמיתיו הציירים, את חבריו ותומכיו איתם צייר, נאבק בדלות, ושיתף בחוויותיו, מחשבותיו ואמנותו. ביניהם היו פרדריק באזיל, בגילומו של ג'יימס לאנס, שמת צעיר מדי מכדי ליהנות מהצלחתה של התנועה, אבל הוא זה שנתן השראה לקיום תערוכה משלהם; פייר-אוגוסט רנואר, בגילומו של צ'ארלי קונדו, שאהב נשים ואהב לצייר אותן; אדואר מאנה, בגילומו של אנדרו האוויל, שיצירתו שימשה מקור השראה למונה; אדגר דגה, בגילומו של איידן גילט, שצייר מאחורי הקלעים של עולם רקדניות הבלט; ופול סזאן, בגילומו של ויל קין, שיצירתו החדשנית קבעה את דרכה של האמנות המודרנית. אמנדה רוט מגלמת את דמותה של אליס הושד, אהבתו הגדולה של מונה.
רציחות האימואים בעיראק
לאחר מקרי הרצח
כתוצאה מרציחות האימואים, במאי 2012, לפי הוועדה הבינלאומית לזכויות אדם של הומוסקסואלים ולסביות, הממשלה ההולנדית "הרחיבה" את מדיניות המקלט לטובת עיראקים להט"בים.
הקשר
סקוט לונג, פעיל אמריקאי למען זכויות אדם, תיאר את עיראק ב"הגרדיאן" כ"חברה הרוסה עם תהליך פוליטי מקולקל וציבור שבור" ואמר "זו לא רק טעות, זה חסר תועלת לקרוא לרציחות האלו "רציחות הומואים"." הוא קרא לעיראק להתחיל דיון על שוני, באומרו "העיראקים צריכים לדון על למה הזוועות של ארבעת העשורים האחרונים גרמו לאֲחֵרוּת להיראות בלתי נסבלת".
Emotion: Side B
בדומה ל-Emotion, אלבום זה מושפע רבות מסגנון המוזיקה של שנות ה-80, ומילות השירים עוסקות באהבה ובשברון לב. האלבום זכה לביקורות אוהדות סמוך ליציאתו ואף מבקרים שונים הכלילו אותו ברשימות האלבומים הטובים ביותר באותה השנה. לאלבום יצאה מהדורה מיוחדת ביפן בלבד הכוללת את השיר "Cut to the Feeling", שהוקלט עבור הסרט לרקוד ויצא לאור בשנת 2016.
אשכולות - החברה לזכויות מבצעים של אמני ישראל
אשכולות - החברה לזכויות מבצעים של אמני ישראל בע"מ, היא חברה פרטית המשמשת כארגון האמנים המבצעים היציג בישראל ומייצגת על פי חוק את זכויות המבצעים של כל האמנים והאמניות המבצעים בישראל ובהם: שחקנים, זמרים, בדרנים, מדבבים ורקדנים, כהגדרתם בחוק זכויות מבצעים: "אדם המבצע במשחק, בשירה, בנגינה, במחול או בדרך אחרת, יצירה ספרותית, אמנותית, דרמטית או מוזיקלית".
היסטוריה
בשנת 1994 שינתה החברה את שמה לשמה הנוכחי. בשנת 1984 נחקק חוק זכויות מבצעים (1984), היה זה ההישג הראשון במאבק ארוך של החברה הנמשך עד היום למען זכויות האמנים המבצעים בישראל, בראשו הזכות לקבלת תגמול ראוי עבור ביצועיהם והשימוש בהם. כך קבע, אליעזר קולס, יו"ר ועדת חוק חוקה ומשפט בדיון בכנסת בו אושר החוק ביום 27/3/1984 :" 'חוק חשוב זה, מכיר לראשונה בזכות שיש למבצע על יצירה ובתרומתו האישית לביצועה, ולא רק מבחינה חומרית, אלא גם מבחינת רוחנית-מוסרית' "מאבק זה הניב ב-1996 הישג נוסף, כשהכנסת אישרה קובץ תיקונים במסגרתו הוכרה זכותם של האמנים המבצעים בישראל לקבל "תמלוג ראוי" גם על השמעה והצגה של ביצועים במקומות פומביים. שנתיים לאחר מכן הוכרה אשכולות כארגון היציג של האמנים המבצעים בישראל.
ארגון התמלוגים היציג של האמנים המבצעים בישראל
ביום 26.11.1998 הכריז שר החינוך והתרבות דאז, יצחק לוי, על אשכולות כתאגיד המייצג את מרבית בעלי זכויות המבצעים הזכאים לקבלת פיצויים בגין אבדן הכנסה ופגיעה בזכויות הנגרמת להם בשל טביעה או שעתוק על קלטות לשם שימוש פרטי וביתי בהתאם לאמור בסעיפים 3ג ו-3ד לפקודת זכות יוצרים.
פעילות
החברה מנוהלת כיום על ידי המנכ"לים המשותפים זליג רבינוביץ' ואורי רשטיק. חברי דירקטוריון החברה כיום הם – יו"ר הדירקטוריון יעקב מנדל (זמר), סגן ומ"מ יו"ר הדירקטוריון גיא לואל (שחקן), אסתי זקהיים (שחקנית), ששי קשת (זמר), חנן יובל (זמר), דור סרוגו (שחקן, מדבב), עליזה דיין חממה (דירקטורית חיצונית) ושחר בוצר (דירקטור חיצוני).
קרן אשכולות לעזרה הדדית (ע.ר)
קרן אשכולות לעזרה הדדית היא עמותה רשומה בעלת אישור ניהול תקין. בראש הקרן עומד זליג רבינוביץ.
בית אלכסנדר פלמינג
בית אלכסנדר פלמינג (באנגלית: Alexander Fleming House) המכונה כיום מטרו סנטרל הייטס (באנגלית: Metro Central Heights) הוא בניין מגורים ברובע סאת'ק של לונדון, בסמוך לדרך ניואינגטון בקרבת צומת אלפנט אנד קאסל.
יעקב בן אשר
ביוגרפיה
נפטר ונקבר בעיר טולדו. במאה ה-15 נוסע אלמוני העתיק את הכיתוב של 76 מצבות בבית הקברות בעיר טולדו ביניהם הכיתוב על מצבתו של יעקב בן אשר ובני משפחה אחרים של הרא"ש. כתב היד התגלגל בראשית המאה ה-19 לספרייה המלכותית בטורינו והועתק על ידי יוסף אלמנצי ותוכנו פורסם על ידי שמואל דוד לוצאטו בספר אבני זיכרון.
המסורת על קבורתו באי כיוס
ישנה מסורת שיעקב בן אשר נקבר באי כיוס. האזכור המוקדם ביותר למסורת זו הוא בספר "מריבת קודש", שכתב רבי אליה הכהן מאיסטנבול בשנת 1707. הספר, שתוקף את אברהם מיכאל קרדוזו ומגדיר אותו נוכל ורמאי, מספר עליו שביקש מתלמידו שישלח לו כספים כדי "לעשות תיקון על מצבת רבינו יעקב בעל הטורים" באי כיוס. ההיסטוריון שלמה אברהם רוזאניס סבר שדבריו של קרדוזו על קיום הקבר בכיוס היו דברי שקר.
פירוש בעל הטורים על התורה
פירושו של רבינו יעקב בן אשר לתורה הוא פרשנות מסוג "הכא והתם", היינו מילה מסוימת שנמצאת רק מספר פעמים קטן בתנ"ך, ועל ידי הקשר בין המקומות השונים הוא מוצא מקורות לדרשות חז"ל, ומוסיף אף חידושים משלו. לפי חוקר הספר יעקב קופל רייניץ, קיימת אגדה שאת פירושו לתורה הוא כתב בלילה אחד ובע"פ, כלומר ללא התבוננות בספרים נוספים.
קומדיית פעולה
קומדיית פעולה או קומדיית אקשן היא סוגה המשלבת אספקטים הן של קומדיה והן של פעולה.
טארדיס
הטארדיס (באנגלית: TARDIS) היא חללית ומכונת זמן בדיונית בסדרת הטלוויזיה מז'אנר המדע הבדיוני של ה-BBC - דוקטור הו. השם טארדיס הוא ראשי תיבות של המשפט: "זמן ומימד יחסי בחלל", ובאנגלית: Time And Relative Dimension In Space.
לטארדיס של הדוקטור יש תקלה במעגל זה, ולכן נתקעה בצורת תא משטרה בריטי ונשארה בצורה זו מאז שנחתה בלונדון ב-1963. לאורך הזמן פחת השימוש בתאי משטרה, וגברה הפופולריות של הסדרה - וכיום תא המשטרה מזוהה יותר עם הסדרה מאשר עם מטרתו המקורית.
באנגלית מקובל לרשום את השם באותיות גדולות, TARDIS, מאחר שמדובר בראשי תיבות. השם "טארדיס" הוא סימן רשום של ה-BBC.
פנים הטארדיס
הטארדיס גם שומרת בארכיון (ארכיון פיזי שניתן ללכת אליו) את כל הגרסות של חדרי הבקרה שהיו לה במשך השנים, ואף גרסות עתידיות (כפי שנאמר בפרק "אשת הדוקטור").
מערכות הטארדיס
מערכות צפייה מאפשרות לנוסעים בטארדיס לצפות במה שמתרחש מחוץ לחללית על גבי מסך המצוי בחדר הבקרה.בפרקים הראשונים של הסדרה היו בחדר הבקרה מכונות המייצרות מזון ומשקה - אולם מכונה זו נעלמה בעונה השנייה של הסדרה (ונאמר שלטארדיס יש מטבח).
אזכורים נוספים
בסרט "ההרפתקאה של ביל וטד" נוסעים השניים באמצעות מכונת זמן שצורתה כצורת תא טלפון. בסדרה הקומית "צ'למספורד 123" מופיעה לפתח הטארדיס בשנת 123 לספירה בבריטניה הרומית ורואים את דמותו של הדוקטור יוצאת לעשות את צרכיו בשיחים.
All Night Long (All Night)
השיר
מילות השיר נכתבו ברובן באנגלית, אבל ריצ'י הודה בראיון שישנן מילים בג'יבריש כ"Tom bo li de say de moi ya" ו"Jambo jumbo" שכתב כך שישמעו כשפה אפריקאית. ריצ'י כתב מילים אלו לאחר שלא נותר בידיו די זמן לאיתור תמלילן שיסייע לו בכתיבת השיר.